הסיבה העיקרית לשימוש בצמח הקנאביס היא כמובן השפעתו על הגוף. אדם אשר משתמש בצמח הקנאביס באחת הדרכים שהרחבנו עליהם קודם לכן, יחוש לרוב בתחושות הבאות: ערפול חושים, צחקוק, סחרחורת קלה, תיאבון מוגבר, רפיון השרירים, הפחתת כאבים פיזיים, אובדן זיכרון לטווח קצר, פגיעה בקו מחשבה רציף ויצירת בלבול בתחושת הזמן והמרחב. בנוסף להשפעות הפיזיות, קיימות גם השפעות נפשיות כתוצאה משימוש בצמח הקנאביס. השפעות אלו לרוב יהיו השפעות של רוגע נפשי, הורדת לחצים נפשיים שונים, צלילה עמוקה למחשבות, פתיחת התודעה והעלאת תחושת היצירתיות. לכן, אנשים רבים אשר סובלים ממחלות שמלוות בכאבים חזקים וכאבים כרוניים (נפשיים או פיזיים), משתמשים בתרופה הטבעית כדי להקל על כאבם. בנוסף, אנשים שסובלים מפוסט טראומה או מחלות נפשיות שונות יכולים להשתמש גם כן בצמח הקנאביס בתור תרופה למחלה. כמובן שאסור להשתמש בצמח הקנאביס בתור תרופה ללא ייעוץ מגורם מוסמך לכך.